खेलते समय कुएं में गिरा बालक
निंबोला | शुक्रवार रात 9 बजे हाट बाजार परिसर में चोर-सिपाही खेलते समय बालक सूखे कुएं में जा गिरा। 15 फीट गहरे कुएं में उसे सरिए लग गए। ग्रामीणों ने बाहर निकालकर जिला अस्पताल पहुंचा। लेकिन उपचार नहीं होने से जलगांव रैफर किया है। ईश्वर सोनवणे के निर्माणाधीन कुएं के पास बच्चे खेल रहे थे। इस दौरान प्रेम पिता महेंद्र महाले (12) पैर फिसलने से गिर गया। यह देख बच्चे भाग गए। ग्रामीण चेतन पाटील ने ध्यान देकर घरवालों को बताया। ग्रामीणों ने पहुंचकर नीचे उतरकर निकाला। जिला अस्पताल पहुंचाया। यहां से निजी अस्पताल में लाए। इलाज नहीं होने से शनिवार दोपहर 12 बजे जलगांव रैफर किया। प्रेम के सीने में, गर्दन के पास और पैर में सरिए लगे हैं। हालत खतरे से बाहर है।
hin_Deva hin_Deva